Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08 i 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispravak, 90/11, 5/12, 16/12, 86/12, 94/13, 152/14, 7/17, 68/18 i 98/19) Školski odbor Gimazije Dinka Šimunovića u Sinju uz prethodnu suglasnost osnivača, Splitsko-dalmatinske županije (KLASA: 021-04/20-02/303 URBROJ: 2181/1-01-20-01 od 14. prosinca 2020.) na sjednici održanoj 29. prosinca 2020. godine donio je:

**IZMJENE I DOPUNE STATUTA**

**GIMNAZIJE DINKA ŠIMUNOVIĆA U SINJU**

**Članak 1.**

U Statutu Gimnazije Dinka Šimunovića u Sinju, KLASA: 012-03/19-01/2, URBROJ: 2175-31-01-19-1 od 17. lipnja 2019. u članku 52. stavku 2. riječi: „ured državne uprave u Splitsko-dalmatinskoj županiji“ zamjenjuju se riječima: „nadležno upravno tijelo Splitsko-dalmatinske županije“.

**Članak 2.**

U članku 67. stavku 6. riječ „učitelja“ zamjenjuje se riječju „nastavnika“.

**Članak 3.**

U članku 68. stavku 2. alineji 26. riječ „učitelja“ zamjenjuje se riječju „nastavnika“.

**Članak 4.**

U članku 71. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu˝ zamjenjuju se riječima: ˝općim propisima o radu dovode do prestanka radnog odnosa“.

U točki 3. riječ: „po“ zamjenjuje se riječju „sukladno“.

**Članak 5.**

Članak 74. mijenja se i glasi:

„U postupku odlučivanja o razrješenju ravnatelja temeljem članka 71. stavka 1. točaka 3. i 4. te stavka 2. članka 72. ovog Statuta, članovi Školskog odbora obvezni su utvrditi postojanje razloga i činjenica za razrješenje.“

**Članak 6.**

Članak 75. mijenja se i glasi: „O prijedlogu za razrješenje ravnatelja članovi Školskog odbora odlučuju tajnim glasovanjem“.

**Članak 7.**

Članak 76. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka“.

**Članak 8.**

U članku 78. riječ „učitelja“ zamjenjuje se riječju „nastavnika“.

**Članak 9.**

U članku 97. stavku 1. alineji 6. riječ „učiteljima“ zamjenjuje se riječju „nastavnicima“.

**Članak 10.**

U članku 111. stavku 2. alineji 3. riječ „učitelj“ zamjenjuje se riječju „nastavnik“.

**Članak 11.**

Članak 148. mijenja se i glasi: „Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i Statutom“.

**Članak 12.**

U članku 155. riječi: „ured državne uprave“ zamjenjuju se riječima: „nadležno upravno tijelo Splitsko-dalmatinske županije“.

**Članak 13.**

Ove Izmjene i dopune Statuta stupaju na snagu osmog dana od dana objave na oglasnoj ploči Škole.

|  |  |
| --- | --- |
|  | Predsjednik Školskog odbora:  \_\_\_\_\_\_\_\_\_\_\_\_\_\_\_\_\_\_  Dragan Ivančić |
| KLASA: 012-03/21-01/1  URBROJ: 2175-31-01-21-1 |  |
|  |  |

Ove Izmjene i dopune Statuta objavljene su na oglasnoj ploči Škole dana 04. siječnja 2021. a stupaju na snagu dana 12. siječnja 2021.

|  |  |
| --- | --- |
|  | Ravnatelj Škole:  \_\_\_\_\_\_\_\_\_\_\_\_\_\_\_\_\_\_\_  Tomislav Bilić |
|  |  |